
Retningslinjer for bestilling og mottak av varer 

Normalt krever alle innkjøp av varer og tjenester (jf. innkjøpsinstruksen pkt. 2.2) en rekvisisjon. Det åpnes imidlertid for situasjonsbaserte unntak. Det er særlig med tanke på kritiske og uforutsette tilfeller som krever raske tiltak knyttet til feltarbeid, laboratorieforsøk, teknisk drift eller for andre kritiske situasjoner, når tid og sted ikke gjør det praktisk mulig å bruke rekvisisjon. Det må utvises skjønn i vurdering av slike situasjoner.

Alle som har tilgang til Agresso webportal kan gjøre en kjøpsanmodning ved å initiere en rekvisisjon. Rekvisisjonen må være attestert og sluttgodkjent før den er gyldig som bestilling til en leverandør. Rekvisisjonen fylles ut elektronisk og blir sendt på en automatisk arbeidsflyt for attestasjon og sluttgodkjenning. Alle bestillinger skal følges opp iht. innkjøpsinstruksen, og avsluttes med et varemottak.

Denne veilederen viser fremgangsmåten for å initiere en rekvisisjon, godkjenne en rekvisisjon, samt foreta varemottak i Agresso. Første skjermbilde etter påloggings er slik ut:

Hjelp-funksjonen

Øverst i skjermbildene får du hjelpetekst i et område som oftest er gulfarget. Denne teksten kan ta stor plass, du skjuler den (og får den frem igjen) ved å klikke på Hjelp-knappen oppe til høyre.

Lage en rekvisisjon

For å komme til skjermbildet for å lage en rekvisisjon, må du klikke på arkfanen Business Services og velge Rekvisisjon oppe til venstre. Du får da frem en meny hvor ett av menypunktene er Registrering av rekvisisjon.

Når du klikker på Registrering av rekvisisjon får du frem dette skjermbildet: 

Rekvisisjonen - fellesinformasjon

Her finner du generell informasjon knyttet til rekvisisjonen: Ditt navn, konteringen som er knyttet til deg i Agresso, forslag til leveringsdato og en leveringsadresse. Konteringen og leveringsdato er forslag som kan endres for hver enkel varelinje. Leveringsadresse, ev. ekstern referanse, leveransebeskrivelse og merknader vil gjelde for alle varelinjene. Ekstern ref. er en kortfattet henvisning for eksempel til en person, en rammeavtale eller lignende, dette skrives ut på rekvisisjonen. Merknader er generell informasjon om leveransen til leverandøren og skrives ut på rekvisisjonen. P.t. kan du ikke skrive inn mer enn 119 tegn der (begrensningen vil bli fjernet i løpet av året).

Leveringsadresse kan velges ved å klikke på rullegardinmenyen der det står Jobb. En ansatt som har behov for det kan få lagt inn flere leveringsadresser, normalt er det lagt inn bare en. Innholdet i feltet kan også overskrives dersom man har behov for å få noe levert et annet sted enn normalt. Leveringsadresse skrives ut på rekvisisjonen.

Merk at en rekvisisjon kan registreres med varelinjer til forskjellige leverandører. Når rekvisisjonen er godkjent produseres det en ordre til hver leverandør med de varelinjene som hører til den enkelte leverandøren.

Informasjon om varen 

For å få bestilt noe må rekvisisjonen fylles med en eller flere varelinjer. Merk at en rekvisisjon kan inneholde mange varelinjer. Varelinjer skaper man ved å klikke på knappen Ny nederst til venstre. 

I feltet artikkel skal man skrive ANSKAFF. Når man gjør det, og tabulerer ut av feltet, utvides bildet med mange felter:

[image: image5.png]1 Artikkel Beskr. Ant. pris

ANSKAFF Anskaffelse 1,00 0,00
artikel Boskrivelse Leveringsdato
ANSKAFF 2 01/05/2005
antall valita Enhetspris

1.00 NOK. 0.00

Konto avd Pro Avgiftkode
DUMMY 522850 00413 0

Utgifiskonto Tkke Ang Seksjon For Gkenomi  Elaktronisk Bilagsbeh,

mer ERkopier 1)) 0t

] B etk 1 Etem taket. 1, Tntem st

Belop
0,00
Leverander

0

Avgiftssystem

0,00

Lev.dato
01/05/2005
Leverandsrnavn

b

10

Int. foresp.




I beskrivelsesfeltet (markert med blått) bør man skrive en korttekst som beskriver anskaffelsen.

Leveringsdato fylles ut med ønsket leveringsdato.

Leverandør: Leverandørnummer kan søkes frem. Ved valg av leverandør må det tas hensyn til de rammeavtaler og andre avtaler som er inngått. Vær oppmerksom på at når leverandør først er valgt, og rekvisisjonen er lagret, kan man ikke skifte leverandør på rekvisisjonen – man må forkaste den, og lage en ny. Leverandørnavnet hentes fra Agressos leverandørregister. Leverandørens navn og adresse skrives ut på rekvisisjonen.

Antall: Ønsket antall. Kan ikke endres etter lagring. Skrives ut på rekvisisjonen.

Enhetspris: Et anslag for stykkprisen. Viktig for å gi et fornuftig grunnlag for beslutning, for å automatisere fakturahåndtering og for økonomistyringen. Prisen trenger overhodet ikke å være eksakt. Kan ikke endres etter lagring.

Kontering

Omtrent som dette vil en konteringsrad se ut:

Her er det felter for å angi regnskapskonto, avdeling og prosjekt. Feltene for avgiftssystem og avgiftskode er kun relevant for dem som driver omsetning og skal ha fradrag for inngående mva., andre skal ikke røre disse feltene.

Når man klikker inne i et konteringsfelt, får man en liten boks med et spørsmålstegn til høyre for feltet.

Klikker man på spørsmålstegnet, får man tilgang til en søkefunksjon.

Her kan man søke både på tall og tekst, og får frem alle konti som har tallet i kontonummeret eller teksten i kontonavnet. Man trenger ikke å angi spesielle søketegn, skriver man «tele» får man alle konti som inneholder denne tekststrengen et sted i kontonavnet.

Klikker man på linjen for den kontoen man ønsker, vises kontonummeret i kontofeltet i konteringslinjen.

Merk at kontonavnet hentes frem og kan brukes til å kontrollere at man har hentet rett konto. Tilsvarende søkefunksjonalitet finnes for de to andre feltene.

Vare-/artikkelbeskrivelse

Nederst har man denne knapperaden:

For å kunne gi leverandøren tilstrekkelig informasjon til å vite hvilken vare han skal levere bruker vi Ekstern tekst. Klikker du på denne knappen, utvides varelinjen med disse feltene:

I Leverandørartikkel og Beskrivelse leverandørartikkel kan du legge inn artikkelnummer og beskrivelse fra leverandørens varekatalog eller lignende. I boksen Ekstern tekst kan du skrive inn (eller kopiere fra et annet dokument) så mye tekst du har behov for for å beskrive hva du vil ha levert. Dette feltet (og leverandørartikkel) skrives ut på rekvisisjonen til leverandøren.

Knappen Intern tekst i knapperaden åpner et felt som brukes for å gi informasjon til beslutningstaker om bakgrunn for innkjøpet. Ved muntlig prisforespørsler, jf. vedlegg 2 skal dette dokumenteres med å opplyse om navn og tilbudspris på de øvrige leverandørene som er forespurte om pris.

Når du er ferdig med å fylle ut rekvisisjonen, trykker du på knappen Lagre oppe til høyre. Da går rekvisisjonen videre til saksbehandler innkjøp for behandling, og så til budsjettdisponenten.

Splitting

Ønsker du å fordele kostnaden ved en anskaffelse på flere konti/avdelinger/tiltak/prosjekter, trykker du på knappen Del i knapperaden under artikkelbildet:

Du blir da bedt om å angi antall rader beløpet skal splittes på, og deretter å angi en prosentvis fordeling mellom dem.

Ved å klikke på den enkelte linjen i dette bildet, får du tilgang til konteringen for å endre den slik at beløpet blir fordelt slik det skal.

Kopier

Knappen Kopier i knapperaden under artikkelen gir deg muligheten til å lage en ny varelinje med utgangspunkt i den linjen du er inne i. 

Alle data kopieres over, og du trenger bare å endre det som skal være forskjellig.

Kladd

Dersom du av en eller annen grunn ikke kan gjøre deg ferdig med utfyllingen, kan du ta vare på det du har gjort ved å trykke på Kladd-knappen oppe til høyre. Da lagrer du rekvisisjonen uten at den går videre, og du kan hente den frem senere ved å velge Hent kladd i denne menyen oppe til høyre.

Kopier rekvisisjon

Ønsker du å lage en ny rekvisisjon som skal være omtrent som en rekvisisjon du eller en annen har laget tidligere, bruker du valget Kopier rekvisisjon i menyen ovenfor. Du får da muligheten til å søke blant egne eller alle rekvisisjoner for å hente frem den du vil kopiere. Alle variable opplysninger vil hentes fra den opprinnelige rekvisisjonen, dog vil data om deg benyttes i stedet for data fra den opprinnelige rekvisisjonen dersom du velger en rekvisisjon som en annen bruker har opprettet. Alle felter, også leverandør, antall og pris, kan endres inntil du lagrer denne nye rekvisisjonen.

Godkjenne en rekvisisjon

En rekvisisjon krever to typer godkjenninger. Attestasjon er en godkjenning av innkjøps- prosedyre og kontering, og utføres normalt av den som er innkjøpskoordinator. Videre  skal det gis en økonomisk og budsjettmessig godkjenning. Denne sluttgodkjenningen utføres normalt av den som har budsjettdisponeringsmyndighet. En godkjent rekvisisjon utstedes til den som får ansvaret for effektuering av bestillingen. 

Dersom du har en eller flere rekvisisjoner til godkjenning, vil oppgavelisten på portalens startside inneholde en linje som heter Godkjenning av rekvisisjon. Klikker du på denne linjen, får du opp en oversikt over de rekvisisjoner som venter på din godkjenning.

For å se på en rekvisisjon klikker du på rekvisisjonslinjen i oversiktsbildet, da «åpner» rekvisisjonslinjen seg.

Her kan kontering endres, ikke noe annet. Knappene Intern tekst og Ekstern tekst åpner de aktuelle feltene, innholdet i feltene kan redigeres. Feltet Attestasjonsansvarlig må fylles ut.

Den personen som velges i denne rullegardinmenyen er den som får den ferdige rekvisisjonen tilsendt for å foreta bestillingen. Vedkommendes navn, telefonnummer osv. brukes også som kontaktinformasjon på rekvisisjonen.

Feltet Kommentar kan brukes til å gi beskjeder til neste godkjenner eller annen informasjon som bør følge rekvisisjonen internt i Agresso.

Knappen Vis rekvisisjon gir mulighet til å se all informasjon om rekvisisjonen, også leveringsadresse og merknadsfeltet. Ingen informasjon kan endres i disse skjermbildene.

Handlinger
Man har i det vesentlige to handlingsalternativer i knapperaden nederst:

Godkjenn: Rekvisisjonen godkjennes og sendes videre til neste godkjenner om man selv ikke har nødvendig fullmakt. Har man fullmakt til å endelig godkjenne, lager Agresso nå en rekvisisjon som sendes ansvarlig person, dvs. den som skal forestå bestillingen.

Ikke godkjenn: Rekvisisjonen forkastes, og den som har startet den får automatisk melding  om dette per e-post.  Meldingen er ubegrunnet, og nærmere begrunnelse må gis utenom, enten ved direkte kontakt eller ny e-post. 
Feil fordelt: Rekvisisjonen har ikke noe med deg å gjøre, må være kontert feil mht. avdeling. Et alternativ er å kontere den på den korrekte avdelingen og godkjenne den, da går den videre til den avdelingen som skal ha den. Bruker man Feil fordelt vil rekvisisjonen havne hos regnskapsseksjonen til ny fordeling.

Tilbakestill handlinger: Man har valgt en handling, men vil ombestemme seg.

Når man har valgt en handling (og ikke tilbakestilt) dukker Lagre-knappen opp oppe til høyre. Ingenting skjer før man trykker Lagre, da går rekvisisjonen videre i prosessen avhengig av valgt handling.

Gjennomføre varemottak

Varemottak vil si å angi hvor stor del av en rekvisisjons varelinje man har mottatt. Dette er nødvendig for at Agresso skal kunne behandle fakturaen. Er varemottak ikke gjennomført når det kommer en faktura som refererer til en rekvisisjon, vil den som er ansvarlig på rekvisisjonen få en e-post om dette.

Skjermbildene for varemottak finner man ved å klikke på Business Services – Innkjøpsoppfølging:

Når man klikker på Registrering av varemottak får man opp dette skjermbildet:

Her kan man enten skrive inn ordrenummeret eller søke det frem. Når ordrenummerfeltet er fylt ut med riktig ordre, må man klikke på Søk-knappen oppe til høyre for å få frem ordren. Man får opp en oversikt over varelinjer, klikker på aktuell linje og taster inn antallet som er levert. Dersom rekvisisjonen opererer med totalpris kan prosentvis andel benyttes i stede for antall.

Antallet som gjenstår oppdateres automatisk, og Agresso regner ut levert beløp ut fra levert antall og oppgitt stykkpris. 

Ordremottaket er ikke gjennomført før man trykker på Lagre-knappen oppe til høyre.

